যাদবপুরে অশান্তি, উপাচার্যকে সম্পূর্ণ বিশ্রামের পরামর্শ চিকিৎসকের

কলকাতা: আহত ছাত্রকে দেখতে গিয়ে হেনস্থার শিকার হয়েছিলেন যাদবপুর বিশ্ববিদ্যালয়ের (Jadavpur University) অস্থায়ী উপাচার্য ভাস্কর গুপ্ত। পড়ুয়াদের বিক্ষোভের মুখে পড়ে রীতিমতো জামা ছিঁড়েছিল উপচার্যের। ঘটনার পর থেকেই বিশ্রামে রয়েছেন তিনি। তাঁকে দেখতে সোমবার তাঁর বাড়িতে যান অরিন্দম বিশ্বাস। জানান, এখনও কম করে দশদিনের বিশ্রাম প্রয়োজন তাঁর।

উপচার্যের ব্যক্তিগত চিকিৎসক জানিয়েছেন, ভাস্কর গুপ্তের হাই প্রেসারের সমস্যা রয়েছে। নিয়মিত ওষুধ খান তিনি।। এখনও কম করে ১০ দিন সম্পূর্ণ বিশ্রামের প্রয়োজন তাঁর। কোনও উত্তেজনামূলক বিষয়ে জরিয়ে না পড়াই এখন তাঁর শরীরের জন্য ভালো। কয়েকটি ওষুধের ডোজ বাড়ানো হয়েছে।

আরও পড়ুন: কসবায় উদ্ধার মা-বাবা ও শিশুর ঝুলন্ত দেহ

উল্লেখ্য, শনিবার উত্তপ্ত ছিল যাদবপুর বিশ্ববিদ্যালয় চত্বর। ওইদিন ভাস্কর গুপ্ত অসুস্থ হয়ে পড়েন। চিকিৎসক অরিন্দম বিশ্বাস এক সাক্ষাৎকারে জানিয়েছেন, “৪ বছর আগে মুকুন্দপুরের এক বেসরকারি হাসপাতালে স্ট্রোকে আক্রান্ত হয়ে হাসপাতালে ভর্তি হয়েছিলেন তিনি। রক্তচাপ বেড়ে গিয়েই এই সমস্যা তাঁর হয়েছিল। ফলে এই অবস্থায় যদি উত্তেজনামূলক কোনও পরিস্থিতি বা ঘটনা ঘটে, তাহলে ওনার রক্তচাপ আরও বেড়ে যাবে। তখন আবারও স্ট্রোকের মতো ঘটনা ঘটতে পারে।”

দেখুন আরও খবর: